rejauldu/bengali-wikipedia huggingface dataset:
ভারতীয় সাক্ষ্য আইন - ১৮৭২ ( ইংরেজি: Indian Evidence Act -1872) প্রবর্তিত হয় ব্রিটিশ শাসনামলে। ১৯৪৭ খ্রিষ্টাব্দে ব্রিটিশ ঔপনিবেশিক শাসনাবসান ও ভারতবর্ষ বিভাগের মাধ্যমে ভারত নামক স্বাধীন দেশ প্রতিষ্ঠার পরও এই আইন বলবৎ থাকে। ভারতীয় উপমহাদেশীয় বিভিন্ন দেশের বর্তমান সাক্ষ্যপ্রণালী এই আইনের ভিত্তিতে কার্যকর হয়।    ইতিহাস  ১৮৭২ খ্রিষ্টাব্দে ব্রিটিশ আইন পরিষদে এই আইন পাস হয়েছিল। এই কার্যবিধিমূলক আইনটির প্রণেতা জেমস ফিটজেমস স্টিফেন (James Fitzames Stephen)। সামান্য আধুনিকীকরণ ও সংযোজনা ছাড়া মূল আইন সূচনার দিন থেকে অদ্যাবধি অপরিবর্তিত আছে।   উদ্দেশ্য  ফৌজদারী ও দেওয়ানি বিচারপদ্ধতি পরিচালনার জন্যে ভারতীয় সাক্ষ্য আইনের প্রবর্তন। মুখবন্ধ অনুসারে এই আইনটি স্বয়ং সম্পূর্ণ, জম্মু ও কাশ্মীর ব্যতীত সর্বত্র বলবত। সাক্ষীর মৌখিক ও দাখিলিকৃত তথ্যের পরীক্ষণ, অভিযুক্তের স্বীকারোক্তি, তথ্যের গ্রহণ বা বর্জনের মূল সূত্র, প্রমাণের দায়ভার নির্দেশ করা এবং বিষয়ের প্রাসঙ্গিকতা নির্ধারণ করাই হলো ভারতীয় সাক্ষ্য আইনের বৈশিষ্ট্য।  অর্থাৎ বলা যায় সাক্ষ্য আইন স্থির করে দেয় মামলায় প্রমাণ হিসেবে ১) কোন তথ্য (Fact) দেওয়া যাবে ও যাবেনা ২) যদি প্রমাণ করা যায় তবে কিরূপ সাক্ষ্য দ্বারা তা প্রমাণসাপেক্ষ হবে ৩) কে কীভাবে ঐ সাক্ষ্য দেবে।   পরিচ্ছেদ  ভারতীয় সাক্ষ্য আইন ৩টি পরিচ্ছেদ ও ১১টি উপ পরিচ্ছেদে বিভক্ত।   ১ম পরিচ্ছেদ  তথ্যের প্রাসঙ্গিকতা বিষয়ে (১ নং ধারা থেকে ৫৫ নং ধারা)। সংজ্ঞা,  তথ্যের প্রাসঙ্গিকতা, প্রাসঙ্গিক তথ্যাদি একে অপরের সাথে কি উপায়ে সম্পর্কযুক্ত।   ২য় পরিচ্ছেদ  প্রমাণের বিষয়ে (৫৬ নং ধারা থেকে ১০০ নং ধারা)। যে তথ্যাদি প্রমাণের প্রয়োজন নেই, মৌখিক সাক্ষ্য, দলিলি সাক্ষ্য ও তার গ্রহণ বর্জনের নিয়ম।   ৩য় পরিচ্ছেদ  সাক্ষ্যের পেশকরণ ও প্রভাব (১০১ নং ধারা থেকে ১৬৭ নং ধারা)।  প্রমাণের দায়িত্ব, সাক্ষ্যদানকারীর যোগ্যতা, সাক্ষীর পরীক্ষা, প্রতি - পরীক্ষা, সাক্ষ্য গ্রাহ্যকরণ ও বাতিলকরণ।   তথ্যসূত্র   বিষয়শ্রেণী:ভারতের আইন
জম্মু ও কাশ্মীর ফুটবল অ্যাসোসিয়েশন (জেকেএফএ) সর্বভারতীয় ফুটবল ফেডারেশনের সাথে অনুমোদিত ৩৬টি ভারতীয় রাজ্য ফুটবল অ্যাসোসিয়েশনের মধ্যে একটি।    পটভূমি   জম্মু ও কাশ্মীর ফুটবল অ্যাসোসিয়েশন হল জম্মু ও কাশ্মীরের ফুটবলের নিয়ন্ত্রক সংস্থা। এটি ১৯৬৪ সালে জম্মু ও কাশ্মীর স্টেট স্পোর্টস কাউন্সিল এবং অল ইন্ডিয়া ফুটবল ফেডারেশন দ্বারা গঠিত এবং স্বীকৃতি প্রদান করে। ১৯৬৪ সাল থেকে অ্যাসোসিয়েশন সন্তোষ ট্রফি এবং দেশের অন্যান্য সমস্ত প্রতিযোগিতায় অংশ নেওয়ার যোগ্যতা অর্জন করেছে।  জেকেএফএ জম্মু ও কাশ্মীর প্রিমিয়ার ফুটবল লিগের আয়োজন করে। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দলগুলিকেও পাঠায়।  আরও দেখুন  জম্মু ও কাশ্মীর ফুটবল দল তথ্যসূত্র  বিষয়শ্রেণী:জম্মু ও কাশ্মীরে ফুটবল বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:১৯৬৪-এ প্রতিষ্ঠিত ক্রীড়া সংস্থা বিষয়শ্রেণী:১৯৬৪-এ জম্মু ও কাশ্মীরে প্রতিষ্ঠিত
শেখ রওশন আলী (১৮ জুলাই ১৯০৫ - ১৭ জুলাই ১৯৮৪) একজন বিপ্লবী শ্রমিক নেতা ও বাংলাদেশের স্বাধীনতা যুদ্ধের সংগঠক।   প্রারম্ভিক জীবন  রওশন আলী ১৯০৫ সালের ১৮ জুলাই কুষ্টিয়ার আড়ুয়াপাড়ায় জন্মগ্রহণ করেন। তার পিতার নাম শেখ এলাহী বকস্ যিনি একজন সাধারণ ব্যবসায়ী ছিলেন এবং মাতার নাম মতিজান নেছা বিবি। পাঁচ বছর বয়সে তিনি কুষ্টিয়া মিশন মাধ্যমিক বিদ্যালয়ে ভর্তি হন। পারিবারিক কারণে চতুর্থ শ্রেণিতে (ভিন্ন সূত্রে দ্বিতীয় শ্রেণি) অধ্যয়নকালে তার বিদ্যালয়ে যাওয়া বন্ধ হয়ে যায়। পারিবারিক অভাব অনটনের কারণে তিনি ১১ বছর বয়সে রুটির দোকানে কাজ করা শুরু করেন এবং পাশাপাশি বাড়িতে পড়াশোনা চালু রাখেন। তিনি পাড়ায় খেলার দল গঠন করেণ ও দলনেতা হন। ১৯৩২ সালে তিনি মোহিনী মিলের তাঁত বিভাগে চাকরি পায়।   রাজনৈতিক জীবন   ১৯৩৩ সালে রওশন আলী পূর্ব বাংলার কমিউনিস্ট পার্টির সহযোগিতায় মোহিনী মিলের শ্রমিকদের নিয়ে সংগঠন তৈরি করে আন্দোলনের প্রস্তুতি শুরু করেণ। এসময় তার মধ্যে মার্কসবাদ-লেনিনবাদ-মাওবাদের প্রতি আস্থা দৃঢ় হয়। ১৯৩৪ সালে তিনি নিজ প্রচেষ্টায় 'মোহিনী মিল সুতাকল মজদুর ইউনিয়ন' প্রতিষ্ঠা করেন।   থাম্ব|বাম|১৯৭৪ সালে কুষ্টিয়া সার্কিট হাউসে শেখ মুজিবুর রহমানের সাথে শেখ রওশন আলী (ডানে)   তথ্যসূত্র   বিষয়শ্রেণী:কুষ্টিয়ার ব্যক্তি বিষয়শ্রেণী:২০শ শতাব্দীর বাংলাদেশী রাজনীতিবিদ বিষয়শ্রেণী:১৯০৫-এ জন্ম বিষয়শ্রেণী:১৯৮৪-এ জন্ম বিষয়শ্রেণী:ভারতের কমিউনিস্ট পার্টির রাজনীতিবিদ বিষয়শ্রেণী:ভারতীয় সাম্যবাদী বিষয়শ্রেণী:ভারতের কমিউনিস্ট পার্টি বিষয়শ্রেণী:কুষ্টিয়া জেলার রাজনীতিবিদ
ইংল্যান্ড পুরুষ ক্রিকেট দল ২০২১ সালের ডিসেম্বর ও ২০২২ সালের জানুয়ারি মাসে অ্যাশেজ সিরিজের অংশ হিসেবে পাঁচটি টেস্ট ম্যাচ খেলার জন্য অস্ট্রেলিয়া সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। ২০২১ সালের মে মাসে ক্রিকেট অস্ট্রেলিয়া সফরের সূচি নিশ্চিত করে।  দলীয় সদস্য  অস্ট্রেলিয়া এ ইংল্যান্ড লায়ন্স নিক ম্যাডিনসন (অধি.)  মিচেল সোয়েপসন (সহ-অধি.)  অ্যালেক্স ক্যারি (উই.)  অ্যাশটন অ্যাগার  উসমান খাওয়াজা  জশুয়া ইংলিস (উই.)  ব্রাইস স্ট্রিট   মাইকেল নেসার  মার্ক স্টেকেটি   মিচেল মার্শ  ম্যাট রেনশ  শন অ্যাবট  স্কট বোল্যান্ড  হেনরি হান্ট  অ্যালেক্স লিজ (অধি.)  জশ বোহানন   জেমস ব্রেসি   জেমি স্মিথ (উই.)  টম অ্যাবেল  ডম সিবলি  বেন ফোকস (উই.)  ব্রাইডন কার্স  মেসন ক্রেন  ম্যাট পারকিনসন   ম্যাথিউ ফিশার   রবার্ট ইয়েটস   লিয়াম নরওয়ে   সাকিব মাহমুদ  হ্যারি ব্রুক  প্রস্তুতিমূলক ম্যাচ  টেস্ট সিরিজ  ১ম টেস্ট  ২য় টেস্ট  ৩য় টেস্ট  ৪র্থ টেস্ট  ৫ম টেস্ট  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১-এ অস্ট্রেলীয় ক্রিকেট বিষয়শ্রেণী:২০২২-এ অস্ট্রেলীয় ক্রিকেট বিষয়শ্রেণী:২০২১-এ ইংরেজ ক্রিকেট বিষয়শ্রেণী:২০২২-এ ইংরেজ ক্রিকেট বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের অস্ট্রেলিয়া সফর ২০২১–২২
thumb|upright=1.6|লিমানস্কায়া ১৯৪৫ সালে ব্রান্ডেনবুর্গ ফটকে যান চলাচল নিয়ন্ত্রণ করছেন। মারিয়া লিমানস্কায়া (ভুল করে আনা পাভলোভা বলেও উল্লেখ করা হয়) দ্বিতীয় বিশ্বযুদ্ধকালে তিন বছর রেড আর্মির নারী সৈনিক হিসেবে কাজ করেছেন। ১৯৪৫ সালে বার্লিন যুদ্ধের পর ব্রান্ডেনবুর্গ ফটকে যান চলাচল নিয়ন্ত্রণ করে পরিচিতি পান। তখন থেকে নাৎসি জার্মানির বিরুদ্ধে মিত্র শক্তির বিজয়ের প্রতীক হয়ে উঠেন।   জীবনী   প্রারম্ভিক জীবন ও সামরিক চাকুরি  মারিয়া লিমানস্কায়া ১৯২৪ সালে জন্ম গ্রহণ করেন, দ্বিতীয় বিশ্বযুদ্ধের চরম সময়ে ১৯৪২ সালে রেড আর্মিতে যোগ দেন। তখন তার বয়স ছিল ১৮ বছর। তখন স্টাভকা (শীর্ষ সোভিয়েত কর্তৃপক্ষ) ২,০০০ কিলোমিটারের (১,২০০ মাইল) বিশাল যুদ্ধক্ষেত্রের জন্য সৈন্য যোগান দিতে স্বল্প প্রশিক্ষিত সৈন্য নিয়োগ করতে থাকে; এজন্য তখন সেনাবাহিনীতে কম বয়সী পুরুষ ও নারীদের অন্তর্ভুক্ত করা শুরু হয়। যুদ্ধ জুড়ে রেড আর্মিতে প্রায় ৮০০,০০০ নারী অংশ নেয়।  মারিয়া সামরিক জীবনে কয়েকবার মৃত্যূর মুখ থেকে বেঁচে যাওয়ার কারণে কিছু পরিচিতি পান। একবার বোমায় গুড়িয়ে দেয়ার মাত্র কয়েক সেকেন্ড আগে তিনি একটি ভবন থেকে বেড়িয়ে গিয়েছিলেন। তিনি ম্যালেরিয়াতেও আক্রান্ত হয়েছিলেন।   ব্রান্ডেনবুর্গ ফটক ও বিজয় প্রতীক  ১৯৪৫ সালের মে মাসের প্রথম দিকে বার্লিন যুদ্ধ শেষ হওয়ার পর জুলাইর শেষের দিকে পস্টডাম সম্মেলনের সময় লিমানস্কায়াকে ব্রান্ডেনবুর্গ গেটে যান চলাচল নিয়ন্ত্রণের দায়িত্ব দেয়া হয়। তখন দায়িত্ব পালনের সময় তার ছবি তোলা হয়, ভিডিও করা হয়, এমনকি রাশিয়ার সরকারি বার্তা সংস্থা টিলিয়েগ্রাফনয়ে আজিয়েন্তস্তভো সভিয়েতস্কোগো সয়ুজা ("টেলিগ্রাফ এজেন্সি অব দি সোভিয়েত ইউনিয়ন"; তাস)-এর সাংবাদিক ইউজেনি হ্যালডে তার সাক্ষাৎকার নেন। তার ছবি দেশ বিদেশের পত্র-পত্রিকায় ব্যাপকভাবে প্রকাশিত হতে থাকে, এবং রাতারাতি নাৎসি জার্মানির বিরুদ্ধে বিজয়ের প্রতীক হয়ে উঠেন। পরবর্তীতে পস্টডামে যাওয়ার পথে ব্র্যান্ডেনবুর্গ ফটক পার হওয়ার সময় ব্রিটশ নেতা উইন্সটন চার্চিল লিমানস্কায়ার সাথে সংক্ষিপ্ত বাক্যালাপ করেন। পরবর্তীতে এই সাক্ষাৎ সম্পর্কে লিমানস্কায়া বলেন, "তাকে ঠিক তেমনই দেখাচ্ছিল যেমন আমি ভেবেছি, চুরূট ফুকছিলেন।"   পরবর্তী জীবন ও বিবাহ  যুদ্ধ শেষে লিমানস্কায়া সাধারণ জীবনে ফিরে আসেন এবং বিয়ে করেন। কিন্তু বিয়ে বেশি দিন টিকে নি, তিনি তার দু্ই মেয়ে নিয়ে আলাদা হতে বাধ্য হন। পরবর্তীতে লিমানস্কায়া আবার বিয়ে করেন, ভিক্তর নামের এক পুরোনো সহকর্মীকে বিয়ে করেন যার সাথে জীবনের বাকি ২৩টি বছর কাটিয়েছিলেন। ধারণা করা হয় তিনি তার জীবনের শেষ বছরগুলি কাটিয়েছিলেন সারাটোভের স্ভনারিওভকা গ্রামে। লিমানস্কায়ার পাঁচজন নাতি-নাতনি বেঁচে আছেন, যাদের তিনজন এখন জার্মানিতে বাস করে। কোনো এক অজানা কারণে টেলিভিশন তথ্যচিত্র ও অন্যান্য গণ উপস্থাপনায় প্রায়ই তাকে "আনা পাভলোভা" হিসবে বর্ণনা করা হয়।   তথ্যসূত্র    উৎস   ছাপাকৃত      অনলাইন        বহিঃসংযোগ   Maria Limanskaya interview with English subtitles on YouTube  বিষয়শ্রেণী:১৯২৪-এ জন্ম বিষয়শ্রেণী:দ্বিতীয় বিশ্বযুদ্ধে নারী বিষয়শ্রেণী:দ্বিতীয় বিশ্বযুদ্ধের সোভিয়েত সামরিক কর্মকর্তা বিষয়শ্রেণী:জীবিত ব্যক্তি
আলী আকবর হিসাবে উল্লেখ করতে পারেন:   নাম   আলী আকবর, বাংলাদেশের স্বাধীনতা যুদ্ধের একজন বীর মুক্তিযোদ্ধা।  আলী আকবর (শিক্ষাবিদ) (জন্ম ১৯৫০), বাংলাদেশী একাডেমিক।  আলী আকবর (রাজনীতিবিদ), বাংলাদেশের দিনাজপুর-৪ আসনের সাবেক সংসদ সদস্য।  আলী আকবর (লেখক) (জন্ম ১৯৭৮), বা আলকবার আলিয়াঘা ওগলু আলিয়েভ, আজারবাইজানীয় লেখক এবং সাংবাদিক  আলী আকবর (পরিচালক), ভারতীয় চলচ্চিত্রের গীতিকার, চিত্রনাট্যকার ও পরিচালক   আরও দেখুন    আলী আল-আকবর ইবনে হুসেন (৬৬৪-৬৮০), তৃতীয় শিয়া ইমামের পুত্র, হোসেন ইবনে আলী এবং উম্মে লায়লা  আলী ইকবার আইসেক (১৯৩৫-২০০৬), তুর্কি সংগীতশিল্পী  আলী-আকবর দাওয়ার (১৮৮৫-১৯৩৭), ইরানি প্রসিকিউটর  আলী-আকবর মৌসভী খোইনি, ইরানের মানবাধিকারকর্মী  'আলী আকবর খাতা'ই, চীনের একটি বইয়ের লেখক ১৫১৬ সালে সম্পূর্ণ করেছিলেন  আলী আকবর মুরাদী (জন্ম ১৯৫৭), ইরানি-কুর্দিশ সুরকার এবং সুরকার  আলী আকবর নাতেঘ-নুরি (জন্ম ১৯৪৪), ইরানি রাজনীতিবিদ  আলী আকবর সাদেহি (জন্ম ১৯৩৭), ইরানি শিল্পী  আলী-আকবর শাহনাজী (১৮৯৭–১৯৮৫), ইরানি সংগীতশিল্পী  আলী আকবর ভেলায়েতি (জন্ম ১৯৪৫), ইরানি রাজনীতিবিদ  চৌধুরী আলী আকবর খান, পূর্ব পাকিস্তানের প্রতিনিধি হিসাবে পাকিস্তানের চতুর্থ জাতীয় পরিষদের সদস্য ছিলেন।  আলী আকবর খাঁ, বাংলাদেশী সুরকার।  আলী আকবর সালেহি, ইরানি রাজনীতিবিদ।  আলী আকবর আকন, বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।  আলী আকবর রুপু, বাংলাদেশী সুরকার।   জায়গা   আলী আকবরলু, পূর্ব আজারবাইজান, ইরান  আলী আকবর, কেরমানশাহ, ইরান  আলী আকবর, খুজেস্তান, ইরান  আলী আকবর ডেইল ইউনিয়ন, বাংলাদেশের কক্সবাজার জেলার কুতুবদিয়া উপজেলার একটি ইউনিয়ন।
হাইম তোপোল (, জন্ম: ৯ সেপ্টেম্বর ১৯৩৫), শুধু তোপোল নামেও পরিচিত,  হলেন একজন ইসরায়েলি অভিনেতা, গায়ক, কৌতুকাভিনেতা, কণ্ঠশিল্পী, চলচ্চিত্র প্রযোজক, লেখক ও চিত্রশিল্পী। তিনি ফিডলার অন দ্য রুফ মঞ্চনাটক ও একই নামের চলচ্চিত্রে টেভি চরিত্রে অভিনয়ের জন্য সর্বাধিক পরিচিত। মঞ্চে তিনি ৩,৫০০ বারের বেশি এই চরিত্রে অভিনয় করেছেন এবং ১৯৬০-এর দশকের শেষ থেকে ২০০৯ সাল পর্যন্ত এর পুনরুজ্জীবিতকরণে কাজ করেন। চলচ্চিত্রে এই চরিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার অর্জন করেন ও শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন, এবং ১৯৯১ সালে মঞ্চে পুনরুজ্জীবিতকরণে অভিনয় করে সঙ্গীতনাট্যে শ্রেষ্ঠ মুখ্য অভিনেতা বিভাগে টনি পুরস্কারের মনোনয়ন লাভ করেন।  তিনি শিশুদের বিশেষ প্রয়োজন নিয়ে গঠিত প্রতিষ্ঠান ভ্যারাইটি ইসরায়েলের প্রতিষ্ঠাতা এবং আরব ও ইহুদি শিশুদের জীবন বিপন্নকারী অসুস্থতা নিয়ে বছর ব্যাপী ক্যাম্প জর্ডান রিভার ভিলেজের চেয়ারম্যান। ২০১৫ সালে তিনি আজীবন কৃতিত্বের জন্য ইসরায়েল পুরস্কার লাভ করেন।  তথ্যসূত্র  বহিঃসংযোগ           বিষয়শ্রেণী:১৯৩৫-এ জন্ম বিষয়শ্রেণী:২০শ শতাব্দীর ইসরায়েলি অভিনেতা বিষয়শ্রেণী:২১শ শতাব্দীর ইসরায়েলি অভিনেতা বিষয়শ্রেণী:ইসরায়েলি চলচ্চিত্র অভিনেতা বিষয়শ্রেণী:ইসরায়েলি টেলিভিশন অভিনেতা বিষয়শ্রেণী:ইসরায়েলি মঞ্চ অভিনেতা বিষয়শ্রেণী:ইসরায়েলি গায়ক বিষয়শ্রেণী:তেল আবিবের ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:ইহুদি সঙ্গীতশিল্পী বিষয়শ্রেণী:২০২৩-এ মৃত্যু বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:আলঝেইমার রোগ থেকে মৃত্যু বিষয়শ্রেণী:ইসরায়েলের ইংরেজি ভাষার সঙ্গীতশিল্পী বিষয়শ্রেণী:ইসরায়েল পুরস্কার প্রাপক
মন্দলা () ভারতের মধ্য প্রদেশ রাজ্যের মন্দলা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪৫ মিটার (১৪৫৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মন্দলা শহরের জনসংখ্যা হল ৪৫,৯০৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মন্দলা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
right|350px|thumb|বর্তমান সংসদীয় ব্যবস্থা প্রচলিত আছে এমন দেশগুলিকে লাল এবং কমলা রঙে চিহ্নিত হয়েছে। প্রথমটি সাংবিধানিক রাজতন্ত্র, যেখানে কর্তৃত্ব একটি সংসদের হাতে ন্যস্ত থাকে এবং পরবর্তীটি হল সংসদীয় প্রজাতন্ত্র, যাদের সংসদগুলি কার্যকরভাবে একটি পৃথক রাষ্ট্রপ্রধানের উপরে ন্যস্ত। পাঁচটি সবুজ রঙের দেশের একীভূত নির্বাহী প্রেসিডেন্সি রয়েছে, তবে তাদের সরকার ব্যবস্থার জন্য আলাদা সংসদীয় বৈশিষ্ট্য রয়েছে। সংসদীয় প্রজাতন্ত্র হল একপ্রকারের রাজনৈতিক শাসন ব্যবস্থা, যাতে একটি রাষ্ট্রের সর্বময় ক্ষমতা জনগণের দ্বারা নির্বাচিত সংসদের উপরে ন্যস্ত থাকে। এ ব্যবস্থায় সরকার প্রধানের দায়িত্ব পালন করেন প্রধানমন্ত্রী এবং এই ধরনের শাসন ব্যবস্থায় রাষ্ট্রপতির ক্ষমতা সীমিত।  যুক্তরাজ্য, ভারত, বাংলাদেশসহ  বিশ্বের অনেক দেশেই বর্তমানে এই ব্যবস্থা জারি আছে।  সংসদীয় ব্যবস্থাসহ দেশগুলি সাংবিধানিক রাজতন্ত্রও হতে পারে, যেখানে একজন রাজা রাষ্ট্রপ্রধান হন, যখন সরকার প্রধান প্রায় সব সময়ই সংসদের সদস্য হন; বা এটি সংসদীয় প্রজাতন্ত্র হতে পারে, যেখানে বেশিরভাগ আনুষ্ঠানিকভাবে রাষ্ট্রপতি রাষ্ট্রপ্রধান হন এবং সরকার প্রধান হয় নিয়মিত আইনসভা থেকে। বিশ্বের কয়েকটি সংসদীয় প্রজাতন্ত্রে অন্য কিছুর মধ্যে সরকার প্রধানও রাষ্ট্রপ্রধান হয়; কিন্তু তিনি সংসদ দ্বারা নির্বাচিত এবং জবাবদিহি করতে হয়। দ্বিকক্ষ বিশিষ্ট সংসদে সরকার প্রধান সাধারণত নিম্নকক্ষের সদস্য হন না।  সংসদীয় প্রজাতন্ত্র হল ইউরোপে সরকারের প্রভাবশালী রূপ, যেখানে ৫০টি সার্বভৌম রাষ্ট্রের মধ্যে ৩২টি রাষ্ট্রই সংসদীয়। ক্যারিবীয় অঞ্চলেও সাধারণভাবে সংসদীয় প্রজাতন্ত্র চলে। এর ১৩টি দ্বীপ রাষ্ট্রের মধ্যে ১০টি রাষ্ট্রের সরকার সংসদীয়। এছাড়াও ওশেনিয়ায় এই পদ্ধতির প্রচলন আছে। এর বাইরে বিশ্বের অন্যত্র সংসদীয় রাষ্ট্র সাধারণত কম।  বিষয়শ্রেণী:সরকার পদ্ধতি বিষয়শ্রেণী:সংসদীয় কার্যপ্রণালী বিষয়শ্রেণী:উদারনীতিবাদ বিষয়শ্রেণী:রাজনৈতিক পরিভাষা বিষয়শ্রেণী:গণতন্ত্রের ধরন
সজনী শিন্দে কা ভাইরাল ভিডিও () ২০২৩ সালের ভারতীয় হিন্দি ভাষার একটি রহস্যধর্মী চলচ্চিত্র। মিখিল মুসালে পরিচালিত এবং ম্যাডক ফিল্মসের ব্যানারে দীনেশ ভিজান চলচ্চিত্রটি প্রযোজনা করেছেন। এতে প্রধান চরিত্রে অভিনয় করেছেন নিম্রত কৌর, রাধিকা মদান, ভাগ্যশ্রী এবং সুবোধ ভাবে। ছবিটি ২০২৩ সালের ২৭ অক্টোবর মুক্তি পায়।   সারসংক্ষেপ  পুনের একটি নামী স্কুলে পদার্থবিজ্ঞানের শিক্ষক সজনী শিন্দে নামে এক মহিলার গল্প অবলম্বনে ছবিটি নির্মিত হয়েছে। গল্পটি এগিয়ে যায় যখন সাজিনি তার সোশ্যাল মিডিয়ায় একটি সুইসাইড নোট লেখার পরে অদৃশ্য হয়ে যায়। এই ঘটনা একটি বড় জনসমক্ষে বিপর্যয়ে পরিণত হয় এবং পুলিশ সজনীর নিখোঁজ হওয়ার তদন্তের জন্য সুনির্দিষ্ট পদক্ষেপ নিতে বাধ্য হয়।   অভিনয়শিল্পী   নিম্রত কৌর - ইন্সপেক্টর বেলা বারোট  রাধিকা মদান - সজনী শিন্দে  ভাগ্যশ্রী -  কল্যাণী  সুবোধ ভাবে - সূর্যকান্ত শিন্দে, সজনীর বাবা  সোহম মজুমদার - সিদ্ধান্ত কদম  চিন্ময় মান্ডলেকর - ইন্সপেক্টর রাম পাওয়ার  শ্রুতি ব্যাস - শ্রদ্ধা ওসওয়াল  সুমিত ব্যাস - ললিত  স্নেহা রাইকার - উর্মিলা শিন্ডে  আশুতোষ গায়কওয়াড় - আকাশ শিন্ডে  রশ্মি আগদেকর - ছাভি জোশী  কিরণ কর্মরকার - যশবন্ত দেশাই  কবি শাস্ত্রী - জয়ন্ত  দেবর্ষি শাহ- ধ্রুব  অক্ষয় ট্যাঙ্কসলে - মিলিন্দ  গুরিন্দর পাওয়ার - মানব রথি  পল্লবী যাধও - জ্যোতি  দিশা দানদে - রঞ্জনা   উৎপাদন   উন্নয়ন  ছবিটির প্রাথমিক শিরোনাম ছিল হ্যাপি টিচার্স ডে, যা পরে পরিবর্তন করে সজনী শিন্দে কা ভাইরাল ভিডিও করা হয়।   চিত্রগ্রহণ  প্রিন্সিপাল ফটোগ্রাফি ২০২২ সালের সেপ্টেম্বরে শুরু হয়েছিল। ২০২২ সালের নভেম্বরে প্রযোজনার প্রথম শিডিউল শেষ হয়েছিল।  সঙ্গীত  ছবিটির সংগীত পরিচালনা করেছেন তনিষ্ক বাগচী, সোয়াগার বয়, শ্রুতি ধসমানা, আত্মা নেপালি, মেলো ডি, স্লোচিতা, শ্বেতাং শঙ্কর এবং প্রতিক্ষা কালে এবং গানের কথা লিখেছেন সোয়াগার বয়, শ্লোকে লাল, রিমি ধর, মেলো ডি, স্লোচিতা, শ্বেতাং শঙ্কর এবং প্রতিক্ষা কালে।   তথ্যসূত্র   বহিঃসংযোগ    বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২৩-এর রোমাঞ্চকর চলচ্চিত্র
৭নং খয়েরপুর-আব্দুল্লাহপুর ইউনিয়ন কিশোরগঞ্জ জেলার অষ্টগ্রাম উপজেলায় অবস্থিত। এটি একটি হাওড় এলাকা, এখানে প্রায় ৫০ হাজার লোকের বাস। এখানে ৭ মাস শুকনা ও ৫ মাস বর্ষার পানি থাকে। এই এলাকার অধিকাংশ লোক কৃষক। কৃষি নির্ভরশীল আমাদের এই ইউনিয়ন। বর্ষাকালে এখানকার একমাত্র যোগাযোগ বাহন নৌকা ও লঞ্চ। এই ইউনিয়ন উপজেলা সদর থেকে প্রায় ২০ কি.মি. দূরে অবস্থিত।  ইতিহাস ১৮১৭ সালে সাবেক ত্রিপুরা জেলা বর্তমান বি-বাড়িয়া জেলা নবীনগর থানার বীরগাঁওয়ের মরহুম এলেম খাঁ'র তিন ছেলে কাবিল খাঁ, জালাল মাহমুব খাঁ ও কলিম খাঁ সর্বপ্রথম খয়েরপুর আসেন। তৎকালীন জমিদার আব্দুর রশিদ চৌধুরীর আশ্রয়ে আনোয়ারপুর গ্রামে বসবাস শুরু করেন। ২ বছর পর আনোয়ারপুর গ্রাম নদী গর্ভে বিলীন হলে নতুন বসবাসের জন্য আনোয়ারপুরের আনুমানিক ৪ কি.মি. দক্ষিণে গভীর জঙ্গলে জমিদার সাহেব পাঠান, জঙ্গল সাফ করার পর জমিদার সাহেব এখানে বসবাসের জন্য স্থায়ীভাবে তালুক প্রদান করে এবং জমিদার আব্দুর রশিদ চৌধুরীর পিতা আব্দুল্লা এর নামানুসারে এই জায়গার নামকরণ করা হয় "আব্দুল্লাপুর"। পরবর্তী সময়ে ব্রিটিশ সরকার সাধারণ জনগনকে সেবা প্রদানের লক্ষ্যে ইউনিয়ন গঠন করার জন্য জমিদারদের শরণাপন্ন হয়। তৎকালীন জমিদার এবং আব্দুল্লাপুরের তালুকদার আলী আহাম্মদ খাঁ'র মত বিরোধের জের হিসাবে ইউনিয়নের নাম যৌথ করা হয় এবং প্রজ্ঞাপন জারি করে জমিদার এবং তালুকদারের সম্মতিক্রমে ইউনিয়নের নামকরণ করা হয়।   গ্রামসমূহ  ১। কদমচাল  (১নং ওয়ার্ড)  ২। কাদিরপুর  (১নং ওয়ার্ড)  ৩। আনোয়ারপুর  (১নং ওয়ার্ড)  ৪। মনোহরপুর  (১নং ওয়ার্ড)  ৫। জিন্নাতপুর  (১নং ওয়ার্ড)  ৬। খয়েরপুর  (২নং ওয়ার্ড)  ৭। বাজুকা  (৩নং ওয়ার্ড)  ৮। গয়েশপুর  (৩নং ওয়ার্ড)  ৯। খলাগাও  (৩নং ওয়ার্ড)  ১০। কলিমপুর  (৪নং ওয়ার্ড)  ১১। সমারচর  (৪নং ওয়ার্ড)  ১২। আব্দুল্লাপুর  (৫, ৬, ৭ ও ৮ নং ওয়ার্ড)  ১৩। বালীগাও   (৯নং ওয়ার্ড)   জনসংখ্যা  আব্দুল্লাহপুর- ১৮,০০০ প্রায়  কলিমপুর- ৪,৫০০ প্রায়   খয়েরপুর-  ৫,৩০০ প্রায়  কদমচাল- ৪,০০০ প্রায়   মনোহরপুর-  ৫০০ প্রায়  বাজুকা- ৩,৫০০ প্রায়  বালীগাঁও- ১,৫০০ প্রায়  গয়েশপুর- ১,৫০০ প্রায়  সমারচর-  ১,৫০০ প্রায়  কাদিরপুর- ৫০০ প্রায়  চাঁনপুর- ৫০০ প্রায়  জিন্নতপুর- ৫০০ প্রায়  খলাগাঁও- ৫০০ প্রায়   অবস্থান  মানচিত্রে খয়েরপুর আব্দুল্লাহপুর ইউনিয়ন খয়েরপুর আব্দুল্লাপুর ইউনিয়নটি কিশোরগঞ্জ জেলার অষ্টগ্রাম উপজেলার উত্তর-পূর্ব দিকে অবস্থিত। এর পশ্চিমে মিঠামইনে উপজেলার কেওয়ারজোর ইউনিয়ন, উত্তরে মিঠামইনে উপজেলার বৈরাটি ইউনিয়ন, পূূর্ব দিকে রয়েছে হবিগঞ্জ জেলার বানিয়াচং উপজেলার পইলারকান্দি ইউনিয়ন। আর এর দক্ষিণ দিকে রয়েছে অষ্টগ্রাম উপজেলার আদমপুর ইউনিয়ন।   যোগাযোগ ব্যবস্থা  এই ইউনিয়ন থেকে উপজেলায় যেতে হলে প্রায় ২ ঘণ্টা সময় লাগে। বর্ষাকালে উপজেলায় যেতে হলে নৌকায় অথবা লঞ্চে যেতে হয়। ইদানীং উপজেলার কিছু কিছু ইউনিয়নে সাবমার্চ রোড তৈরী হচ্ছে এতে করে শুকনা মৌসুমে মোটরসাইকেলেও যাওয়া যায়। বর্ষাকালে নৌকা/লঞ্চ ভাড়া ৫০-৭৫ টাকা।   উল্লেখযোগ্য ব্যক্তিত্ব   ডাঃ আলীম চৌধুরী, গ্রাম- খয়েরপুর, ইউনিয়ন- খয়েরপুর আব্দুল্লাপুর, উপজেলা- অষ্টগ্রাম, জেলা- কিশোরগঞ্জ।  মরহুম আলহাজ্ব শরফউদ্দিন আহমেদ, পাকিস্তান পার্লামেন্ট সদস্য (এম.পি) (১৯৬১-১৯৬৫)  তথ্যসূত্র
আব্দুল গনি বাংলাদেশের রাজনীতিবিদ ও মেহেরপুর-২ (গাংনী) আসনের সাবেক সাংসদ। তিনি বাংলাদেশ জাতীয়তাবাদী দলের প্রার্থী হিসেবে ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  আব্দুল গনি মেহেরপুর জেলায় জন্মগ্রহণ করেন।   রাজনৈতিক ও কর্মজীবন  আব্দুল গনি বাংলাদেশ জাতীয়তাবাদী দলের প্রার্থী হয়ে মেহেরপুর-২ (গাংনী) আসন থেকে ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় নির্বাচনে তিনি পরাজিত হন। ২০০৬ সালে তিনি লিবারেল ডেমোক্র্যাটিক পার্টিতে (এলডিপি) যোগ দেন।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ  অষ্টম জাতীয় সংসদ সদস্যদের তালিকা (২০০১)  –জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:মেহেরপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:লিবারেল ডেমোক্রেটিক পার্টি (বাংলাদেশ) এর রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:মেহেরপুর জেলার ব্যক্তি
কিশোরী লাল শর্মা হলেন একজন ভারতীয় রাজনীতিবিদ যিনি ২০২৪ সালের ভারতীয় সাধারণ নির্বাচনে আমেথি লোকসভা কেন্দ্র থেকে সংসদ সদস্য নির্বাচিত হয়েছেন।  তিনি ভারতীয় জাতীয় কংগ্রেসের সদস্য।    রাজনৈতিক পেশা  শর্মা ২০২৪ সালের ভারতীয় সাধারণ নির্বাচনে আমেঠি লোকসভা কেন্দ্র থেকে নির্বাচিত সংসদ সদস্য।  তিনি ভারতীয় জনতা পার্টির প্রার্থী স্মৃতি ইরানিকে ১,৬৭,১৬৯ ভোটের ব্যবধানে পরাজিত করেছেন।    রাজনৈতিক জীবন  শর্মা প্রথমবার রাজীব গান্ধীর সঙ্গে ১৯৮৩ সালে দেখা করেন। আমেথি ছিল রাজীব গান্ধীর লোকসভা আসন, এবং ১৯৮৭ সালে গান্ধী তাকে ভারতীয় জাতীয় কংগ্রেস (আইএনসি)-এর পক্ষ থেকে ওই আসনে কাজ পর্যবেক্ষণ ও মূল্যায়নের দায়িত্ব দেন।  ১৯৯১ সালে রাজীব গান্ধীর হত্যার পর, সতীশ শর্মা আমেথি থেকে আইএনসির প্রার্থী হন এবং কিশোরী লাল শর্মা দলটির কাজ পরিচালনা ও সমন্বয় করার দায়িত্ব পালন করেন। এই দায়িত্ব তিনি অব্যাহত রাখেন যখন সোনিয়া গান্ধী ১৯৯৯ সালের সাধারণ নির্বাচনে আইএনসির প্রার্থী হন।  ২০০৪ সালের সাধারণ নির্বাচনে সোনিয়া গান্ধী রায়বেরেলি এবং রাহুল গান্ধী আমেথি থেকে আইএনসির প্রার্থী হন। শর্মা তখন এই দুই আসনের কাজ পরিচালনা ও সমন্বয় করেন।  আইএনসির কিছু নেতার মতে, শর্মার ভূমিকা অনেকাংশে আমেথির প্রভাবশালী ব্যক্তি এবং জাতি নেতাদের দূরে সরিয়ে দেয়। এটি ২০১৯ সালের লোকসভা নির্বাচনে বিজেপির কাছে রাহুল গান্ধীর পরাজয়ের একটি কারণ হিসেবে ধরা হয়। উল্লেখ্য, বিজেপি ১৯৯৮ সালেও আমেথি আসনে জয়লাভ করেছিল।  ২০২৪ সালের লোকসভা নির্বাচনে মনোনয়নপত্র দাখিল করার সময় প্রিয়াঙ্কা গান্ধী বলেন, "আমাদের পরিবার কিশোরী লাল শর্মাজির সঙ্গে দীর্ঘদিনের সম্পর্ক বজায় রেখেছে। তিনি আমেথি ও রায়বেরেলির জনগণের সেবায় সর্বদা সম্পূর্ণ নিষ্ঠার সঙ্গে কাজ করেছেন। তার জনসেবার উৎসর্গ এক অনন্য উদাহরণ।"  কিশোরী লাল শর্মা ২০২৪ সালের লোকসভা নির্বাচনে আমেথি লোকসভা আসন থেকে নির্বাচিত সাংসদ।  তিনি বিজেপি প্রার্থী স্মৃতি ইরানিকে ১,৬৭,১৯৬ ভোটের ব্যবধানে পরাজিত করেন।   তথ্যসূত্র   বিষয়শ্রেণী:পাঞ্জাব, ভারতের ব্যক্তি বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অষ্টাদশ লোকসভার সদস্য
বেঙ্গল হুরকারু অ্যান্ড ক্রনিকল (প্রায়শই সংক্ষেপে বেঙ্গল হুরকারু ) ছিল ১৭৯৫ থেকে ১৮৬৬ সাল  পর্যন্ত ব্রিটিশ ভারতের কলকাতা থেকে প্রকাশিত একটি ইংরেজি ভাষার সংবাদপত্র।  কাগজটির মূলত নাম ছিল দ্য বেঙ্গল হুরকারু, কিন্তু ১৮২৭ সালে কলকাতার আরেকটি কাগজ, দ্য বেঙ্গল ক্রনিকল -এর শোষণের পর, নাম পরিবর্তন করা হয়। কাগজটির নাম বাংলা শব্দ হুরকারু ব্যবহার করে, যা ফার্সি হরকরা (বার্তাবাহক) থেকে এসেছে।    তথ্যসূত্র    বহিঃসংযোগ    1805 থেকে 1834 সালের বেঙ্গল হুকারু সংস্করণগুলি লাইব্রেরি অফ কংগ্রেস দ্বারা ডিজিটালাইজ করা হয়েছিল বিষয়শ্রেণী:কলকাতার সংস্কৃতি বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:বিলুপ্ত দৈনিক সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:১৭৯৫-এ প্রতিষ্ঠিত প্রকাশনা বিষয়শ্রেণী:১৮৬৬-এ বিলুপ্ত প্রকাশনা
থাম্ব|200পিক্সেল|সিংহের কোমড়স্থ তারাদ্বি নিয়ে পূর্ব ফল্গুণী  অনতিউজ্জ্বল দ্বৈত তারকা পূর্বফল্গুনী ভারতীয় জ্যোতির্বিজ্ঞানএর ২৮ নক্ষত্রের ১১শ সদস্যা । ঋগ্বেদীয় ঋষিদের দেয়া নাম ভগ , সৈন্ধান্তিকরা যাকে পূর্বফল্গুনী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের তারাদের নাম জ্যোৎস্নাময়ী ও চিৎময়ী ।   আকাশে অবস্থান  সিংহ নক্ষত্রমন্ডলভুক্ত এর বিস্তৃতি আকাশমন্ডলের ৩৬০ অংশের ৭৯ অংশ  থেকে ৮৩ অংশ ২০ কলা(কোণ পরিমাপ একক) পর্যন্ত ।   ঋগ্বেদীয় ঋষিদের পূর্বফল্গুনী-চিন্তা  ভরদ্বাজ পূর্বফল্গুনী তথা  ভগকে বলছেন : ' যা চিত্ত ও ধীতে আগে নিদ্রিত ছিল তা এই ভগশক্তির অবিম্বিষ্ট প্রকাশময়তায় হস্তদ্বয়ে ধরা পড়ে '। ঋগ্বেদ ১.২৪.৪   তথ্যসূত্র    আরও দেখুন  নক্ষত্র (চন্দ্রনিবাস) নক্ষত্র (তারামন্ডল)  বিষয়শ্রেণী:নক্ষত্র